Mária Čírová

Mária Kachútová Čírová (* 20. november 1988, Trnava) je slovenská speváčka, moderátorka a influencerka.

 Albumy 
 Búrka (2008) 
5. novembra 2008 pokrstila speváčka svoj debutový album s názvom Búrka. Krstným otcom albumu sa stal líder skupiny Komajota Martin Husovský. Album pokrstili ľadovými kockami, a to kvôli tomu, že prvá pieseň, ktorú Mária Čírová zložila, má názov „Doba ľadová“. Speváčka predstavila aj sedem z trinástich skladieb, ktoré sa na CD nachádzajú, vrátane hitu „Búrka“. Album vznikal od júla do októbra 2008 v štúdiách Creative Music House v Bratislave. Producentom sa stal Maroš Kachút. Mária spolupracovala aj s Petrom Grausom, Slavom Solovicom a Tomášom Zubákom. Väčšina piesní je v slovenčine, okrem českej „Rulety lásky“ a anglickej „One“, ktorú napísali Zoli Tóth a Ivo Bič.

 Na dosah (2011) 
Druhý štúdiový album priniesol rádiové single „Bez obáv“, duet s Opakom „Strácam“ a titulnú skladbu rodinného seriálu Nevinní s názvom „Na dosah“. Na tomto albume sa autorsky podieľala už na všetkých skladbách.

 Vianočný album (2015) 
Atmosférický album ktorý dokonale vystihuje najkrajšie obdobie roka. Čas pokoja lásky a nostalgie. Album je mixom klasických kolied v originálnych úpravách a jej obľúbených vianočných skladieb. Toto CD je zároveň prepojenie na jej už tradičné vianočné koncerty. 

 #2017 (2017) 
Štvrtý štúdiový album Márie Čírovej s názvom #2017 obsahuje 11 slovenských skladieb. Autorsky a producentsky sa na albume spolu s ňou podieľalo viacero umelcov. Okrem hitu „Unikát“ album obsahuje aj nepublikované hity „Chýbaš“, „Kto vie“ alebo úspešnú českú spoluprácu „Vloupám se“. Celkovú veľmi osobnú atmosféru tohto CD dopĺňajú jej nové skladby, ktoré priamo nadväzujú na umeleckú cestu započatú singlom „Unikát“.

 Moje Vianoce (2019) 
Druhý atmosferický vianočný album s názvom Moje Vianoce prináša mnoho nových vianočných piesní s príjemnou atmosférou. Je taktiež mixom vianočných kolied a autorských skladieb Michala Číru, otca speváčky. Pesničky z albumu boli taktiež použité na jej vianočné turné v roku 2019. V roku 2020 z dôvodov COVID-19 bol koncert iba jeden, a to online.

 Osobný život 
Mária Čírová sa narodila v Trnave, vyrastala v Dolných Lovčiciach.

V roku 2017 sa vydala za producenta Mariána Kachúta, s ktorým má tri deti.

V súčasnosti žije v Bratislave v Záhorskej Bystrici. Vo voľnom čase sa venuje pečeniu chlebov a koláčov. Zároveň sa venuje charite, v roku 2011 sa stala ambasádorkou UNICEF a vycestovala do Kambodže.

 Eurovízia 2009 
Mária Čírová sa zapojila do národného kola súťaže Veľká cena Eurovízie 2009 so skladbou „Búrka“. Predstavila sa v druhom semifinále z piatich, ktoré sa konalo 20. februára 2009, a v ktorom sa úspešne prebojovala do finále z druhého miesta, hneď po Tomášovi Bezdedovi.

Vo finále 8. marca 2009 sa takmer neobjavila, keď ešte ráno pred prenosom dostala virózu a musela ísť do nemocnice na infúzie. Nakoniec so skladbou „Búrka“ vystupovala ako 12. v poradí zo šestnástich finalistov. Dlhý čas sa držala na treťom mieste, ktoré zaručovalo nádej, že ju porota do Ruska nominuje. Nakoniec sa od nej šťastie odvrátilo a so ziskom 14,60% hlasov skončila tesne štvrtá, keď zaostala len o 0,13% hlasov za treťou skupinou Mukatado, ktorú porota vybrala za prvého náhradníka. Tým sa jej nádeje na postup na finále do Moskvy skončili.

 Ocenenia 

 1996: Slávik Slovenska víťazka v I. kategóriiSlávik Slovenska - víťazi 
 1999: Slávik Slovenska víťazka v II. kategórii 
 2006: Aurel v kategórii gospel so skupinou Trinity group za album Na tisícich miestachV Malom Babylone rozdali ceny Aurel v žánrových kategóriách, 24hod.skPrví Aureli sú už rozdaní, sme.sk
 2008: Coca-Cola PopStar
 2009: Zlatý slávik – Objav roka
 2018: OTO, kategória speváčka

 Diskografia 
 2008: Búrka – Street Production , CD
 2011: Na dosah – Forza Music , CD
 2015: Vianočný album – Soundtech, CD
 2017: #2017 – Soundtech, CDMárii Čírovej vychádza nový album #2017, webnoviny.sk 
 2019: Moje Vianoce – Soundtech, CD

 So skupinou Trinity groupRozhovor - Trinity group na TV LUX 
 2006: Na tisícich miestach – CDTrinity Group, fln.sk

 Filmografia 
 2017: Spievankovo a kráľovná Harmónia, réžia: Diana Novotná, účinkovanie: Mária Podhradská (Spievanka), Richard Čanaky (Zahrajko), Roman Pomajbo (Kocúr – kominár), Dominika Richterová (Ježica Evelína), Michal Hudák (Krtko), Ivan Vojtek (Slimák Kubo), Karol Čálik (Čmeliak), Lenka Košická (Čmeliacica), Marián Labuda ml. (Basový kľúč – hlavný radca), Ady Hajdu (Husľový kľúč – radca), Štefan Skrúcaný, Mária Čírová, Lucia Vráblicová, Anikó Vargová, Vladislav Plevčík, Silvia Donová.Film: Spievankovo a kráľovná Harmónia, itafilm.skFilmový muzikál SPIEVANKOVO a kráľovná Harmónia má vonku prvý trailer!, mamaaja.sk

 Zaujímavosti 
V relácii Chart Show zaspievala duet piesne „Balada o poľných vtákoch“ od Miroslava Žbirku spolu so svojou dcérou Zoe Kachútovou.

 Referencie 

 Pozri aj 
 Coca-Cola PopStar 2008
 Veľká cena Eurovízie 2009

 Iné projekty 

 Externé odkazy 
 Oficiálne stránky - mariacirova.sk
 Facebook, oficiálne stránky
 Oficiálny profil na Myspace
 Rozhovor – kultura.sme
 Mária Čírová na Discogs
 Mária Čírová na Allmusic


Prehľad umiestnených albumov v rebríčkoch ČNS IFPI:
 Mária Čírová — SK - ALBUMS - TOP 100
 Mária Čírová — CZ - ALBUMS - TOP 100
Prehľad umiestnených skladieb v rebríčkoch ČNS IFPI:
 Mária Čírová — SK - RADIO - TOP 100
 Mária Čírová — SK - RADIO - TOP 50 SK

Kategória:Slovenské bluesové speváčky
Kategória:Slovenské džezové speváčky
Kategória:Slovenské folkové speváčky
Kategória:Slovenské gospelové speváčky
Kategória:Slovenské popové speváčky
Kategória:Slovenské R&B speváčky
Kategória:Slovenské soulové speváčky
Kategória:Slovenskí bluesoví klaviristi
Kategória:Slovenskí džezoví klaviristi
Kategória:Slovenskí folkoví klaviristi
Kategória:Slovenskí gospeloví klaviristi
Kategória:Slovenskí popoví klaviristi
Kategória:Slovenskí R&B klaviristi
Kategória:Slovenskí souloví klaviristi
Kategória:Kresťanskí speváci
Kategória:Coca-Cola Popstar (Slovensko)
Kategória:Osobnosti z Trnavy